Prof. dr. sc. Bruno Zelić

Centar za zaštitu okoliša i razvoj održivih tehnologija

Akademija tehničkih znanosti Hrvatske (HATZ)

**Predmet:** Izvješće o provedenim aktivnostima za 2019. godinu

1. U petak, 6. prosinca 2019. održat će se u prostorima Fakulteta kemijskog inženjerstva i tehnologije Sveučilišta u Zagrebu (FKIT) u zajedničkoj organizaciji FKITa i Akademije tehničkih znanosti Hrvatske (HATZ) radionica Kompostiranje danas – mogućnosti i perspektive (Radionica). Radionica je namijenjena predstavnicima komunalnih tvrtki iz Republike Hrvatske, a sastojat će se od tri cjeline. Prvu će činiti četiri pozvana predavanja koja će održati izv. prof. dr. sc. Slaven Dobrović, Đuro Horvat, dr. sc. Zoran Milanović i Siniša Radiković. Nakon ovih predavanja održat će se okrugli stol Kompostiranje u Republici Hrvatskoj, a Radionica će završiti s praktičnim dijelom koji će uključivati demonstraciju procesa kompostiranja, njegovo praćenje i vrednovanje.

2. U suradnji s Centrom za razvojne studije i projekte nastavljene su aktivnosti na provedbi konzultativnih usluga na IRI projektu (Ministarstvo gospodarstva, HAMAG-BICRO): Razvoj TEHNIX pogona za bioreaktorsko kompostiranje biorazgradive frakcije komunalnog otpada (Tehnix projekt). Voditelj Centra je u dva navrata, 1. veljače i 15. travnja 2019., s timom eksperata HATZa koji obavljaju konzultativne usluge na predmetnom projektu posjetio tvrtku Tehnix d.o.o. u svrhu isporuke konzultativnih usluga, razmjene iskustava i prezentacije rezultata. Voditelj Centra aktivno je sudjelovao u izradi izvješća koje su eksperti HATZa pripremali za potrebe projekta.

Osim toga Voditelj Centra je u sklopu suradnje s tvrtkom Tehnix d.o.o. sudjelovao i na Međunarodnoj tehnološkoj konferenciji o zaštiti Jadranskog mora i održivom gospodarenju komunalnim u gradovima uz jadransku obalu koja je održana 25. i 26. veljače 2019. u Dubrovniku. Uz to, a u svrhu dodatnog prikupljanja informacija o Tehnix projektu i uvida u proces kompostiranja i njegovo praćenje, voditelj Centra je organizirao posjet eksperata HATZa laboratoriju Zavoda za industrijsku ekologiju FKITa koji je održan 23. travnja 2019.

Voditelj Centra

Prof. dr. sc. Bruno Zelić

Prilog

1. Program Radionice